b'\n_START_ARTICLE_\nKonfiguracija ogli\xc5\xa1\xc4\x8da\n_START_PARAGRAPH_\nKonfiguracija ogli\xc5\xa1\xc4\x8da (tudi tip ogli\xc5\xa1\xc4\x8da) je v geometriji okraj\xc5\xa1ana notacija za opis slike ogli\xc5\xa1\xc4\x8d poliedra ali tlakovanja kot zaporedja stranskih ploskev okoli ogli\xc5\xa1\xc4\x8da. uniformni poliedri imajo samo en tip ogli\xc5\xa1\xc4\x8d in zato konfiguracija ogli\xc5\xa1\xc4\x8d v celoti definira polieder._NEWLINE_Konfiguracija ogli\xc5\xa1\xc4\x8da je podana kot zaporedje \xc5\xa1tevil, ki predstavljajo stranic stranskih ploskev okoli ogli\xc5\xa1\xc4\x8da. Oznaka a.b.c pomeni, da so okoli ogli\xc5\xa1\xc4\x8da tri stranske ploskve, ki imajo stranice a, b in c. Za zgled poglejmo \xc5\xa1e oznako 3.5.3.5, kar pomeni, da ima ogli\xc5\xa1\xc4\x8de \xc5\xa1tiri stranske ploskve, izmenoma trikotnike in petkotnike. Ta konfiguracija ogli\xc5\xa1\xc4\x8da predstavlja polieder z imenom ikozidodekaeder.\n_START_SECTION_\nSlika ogli\xc5\xa1\xc4\x8da\n_START_PARAGRAPH_\nKonfiguracijo ogli\xc5\xa1\xc4\x8da lahko grafi\xc4\x8dno prika\xc5\xbeemo tudi kot sliko ogli\xc5\xa1\xc4\x8da, ki prikazuje stranske ploskve okoli ogli\xc5\xa1\xc4\x8da. Slika ogli\xc5\xa1\xc4\x8da ima trirazse\xc5\xbeno strukturo, ker stranske ploskve v poliedru niso v isti ravnini. Toda pri ogli\xc5\xa1\xc4\x8dno-uniformnih poliedrih so vsa sosednja ogli\xc5\xa1\xc4\x8da v isti ravnini in tako lahko uporabimo ravninsko projekcijo, da prika\xc5\xbeemo konfiguracijo ogli\xc5\xa1\xc4\x8da.\n_START_SECTION_\nOblike in uporaba\n_START_PARAGRAPH_\nUporabljajo se razli\xc4\x8dne notacije za prikazovanje konfiguracije ogli\xc5\xa1\xc4\x8da. V\xc4\x8dasih se uporablja vejica (,), v\xc4\x8dasih pa tudi pika (.). Lahko pa uporabimo tudi eksponentno notacijo. Tako namesto 3.5.3.5 pi\xc5\xa1emo (3.5)^2 ali (3.5)\xc2\xb2._NEWLINE_Prav tako je pomembno zaporedje. Kot zgled poglejmo zapis 3.3.5.5. To je nekaj drugega kot 3.5.3.5. prvi ima dva trikotnika, ki mu sledita petkotnika._NEWLINE_Notacijo lahko smatramo kot raz\xc5\xa1iritev enostavnega Schl\xc3\xa4flijevega simbola za pravilne poliedre. Oznaka {p,q} pomeni q p-kotnikov okoli vsakega ogli\xc5\xa1\xc4\x8da. To bi lahko zapisali tudi kot p.p.p... (q krat). Kot zgled se za ikozaeder napi\xc5\xa1e kot {3,5} = 3.3.3.3.3 = 3^ 5= 3\xe2\x81\xb5._NEWLINE_Notacija je cikli\xc4\x8dna in dobimo enakovredne izraze z razli\xc4\x8dnimi za\xc4\x8detnimi to\xc4\x8dkami. Tako je 3.5.3.5 enako kot 5.3.5.3. Da bi bila enoli\xc4\x8dna se pogosto najprej navede najmanj\xc5\xa1a stranska ploskev.\n_START_SECTION_\nZvezdni mnogokotniki\n_START_PARAGRAPH_\nTa notacija tudi nekonveksne pravilne stranske ploskve, ki so zvezdni mnogokotniki. Za zgled poglejmo petkotnik, ki ima 5/2 robov, kar pomeni, da ima 5 ogli\xc5\xa1\xc4\x8d, ki se razvrstijo okoli ogli\xc5\xa1\xc4\x8da dvakrat. Nekonveksni pravilni polieder mali zvezdni dodekaeder ima konfiguracijo Schl\xc3\xa4flijevega simbola {5/2,5}, ki se lahko raz\xc5\xa1iri v konfiguracijo ogli\xc5\xa1\xc4\x8da z obliko \xe2\x81\xb5/\xe2\x82\x82.\xe2\x81\xb5/\xe2\x82\x82.\xe2\x81\xb5/\xe2\x82\x82.\xe2\x81\xb5/\xe2\x82\x82.\xe2\x81\xb5/\xe2\x82\x82.\n_START_SECTION_\nKonfiguracija stranske ploskve dualnih teles\n_START_PARAGRAPH_\nDualni polieder se tudi lahko opi\xc5\xa1ejo s pomo\xc4\x8djo te vrste notacije tako, da postavimo predpono V._NEWLINE_Stranske ploskve polpravilnih dualnih poliedrov niso pravilni mnogokotniki. Robovi se pri dualnih telesih spreminjajo v dol\xc5\xbeini. Zgled:'